Diari Oficial de la Generalitat Valenciana


Sumari del DOGV 5853, del 19-09-2008 (2008/10585)

RESOLUCIÓ de 27 de febrer de 2008, de la Direcció General per al Canvi Climàtic, per la qual s'atorga a l'empresa Galvanizadora Valenciana, SA (Galesa) l'autorització ambiental integrada per a les instal·lacions de recobriment de metalls ubicades al terme municipal de Cheste.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5853

Data del DOGV
:   19-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10221


Data del document
:   27-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Cheste
    * empresa privada
    * treball dels metalls

RESOLUCIÓ de 27 de febrer de 2008, de la Direcció General per al Canvi Climàtic, per la qual s'atorga a l'empresa Galvanizadora Valenciana, SA (Galesa) l'autorització ambiental integrada per a les instal·lacions de recobriment de metalls ubicades al terme municipal de Cheste. [2008/10367]  
Vistos els documents que es troben en l'expedient 267/06 IPPC, instruït a instàncies de l'empresa Galvanizadora Valenciana, SA (Galesa), a fi d'obtenir l'autorització ambiental integrada per a les instal·lacions de recobriment de metalls, s'emet aquesta resolució de conformitat amb els següents,  
Antecedents de fet  
Primer. Amb data 27 de desembre de 2006, Mariano José Hervás Barrio, en representació de l'empresa Galvanizadora Valenciana, SA, amb CIF A-08209405 i domicili social al polígon industrial Castilla, c/ Vial número 2, del terme municipal de Cheste (València), presenta en la Conselleria de Medi Ambient, Aigua, Urbanisme i Habitatge sol·licitud d'autorització ambiental integrada per a les instal·lacions de recobriment de metalls que es detallen en l'annex I.  
Juntament amb la documentació presentada s'aporta la sol·licitud d'informe de compatibilitat urbanística presentada davant de l'Ajuntament de Cheste.   
Segon. Una vegada analitzada la documentació presentada juntament amb la sol·licitud, se sol·licita l'esmena d'alguns aspectes relacionats amb sòls contaminats, abocaments i gestió de residus.  
Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Tercer. Es troben en l'expedient els informes de l'Ajuntament de Cheste, del Servei de Residus Industrials i del Servei de Protecció de l'Ambient Atmosfèric.  
Quart. Com a conseqüència del contingut d'aquests informes, amb data 11 de setembre de 2007 la Conselleria de Medi Ambient, Aigua, Urbanisme i Habitatge requereix nova documentació a l'empresa, la qual es presenta amb dates 15 de novembre de 2007 i 21 de gener de 2008.  
Cinqué. Amb data 28 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació d'un anunci en el Diari Oficial de la Comunitat Valenciana (DOCV núm. 5586).  
Durant aquest període no es presenten al·legacions al projecte ni a aquesta Conselleria i a l'Ajuntament de Cheste. En l'expedient consta el certificat de la informació pública.  
Sisé. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Així mateix, s'ha incorporat a l'expedient l'informe emés pel Servei de Protecció de l'Ambient Atmosfèric en matèria de contaminació acústica.  
Seté. Amb data 25 de febrer de 2008 es rep l'informe favorable de l'Ajuntament de Cheste respecte de la compatibilitat urbanística i la documentació tècnica presentada.  
Huité. Amb data 22 de febrer de 2008 es realitza el tràmit d'audiència a l'interessat.  
Nové. Amb data 26 de febrer de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 267/06 IPPC de sol·licitud d'autorització ambiental integrada, promogut per Galvanizadora Valenciana, SA (Galesa).  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 2.3.c de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:  
Primer. Concedir a Galvanizadora Valenciana, SA (Galesa) l'autorització ambiental integrada per a les instal·lacions de recobriment de metalls, que s'ha de realitzar a l'establiment situat al polígon industrial Castilla, c/ Vial número 2, del terme municipal de Cheste (València), referent al Projecte bàsic d'activitat per a la sol·licitud de l'autorització ambiental integrada, planta de galvanització en calent, de data 18 de desembre de 2006 i subscrit pel Sr. Luís Alberto Gutiérrez López, i queda inscrita en el Registre General d'Instal·lacions IPPC de la Comunitat Valenciana amb el número 131-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
  
Cadascun dels focus estarà convenientment identificat in situ d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMCA seran els següents:  
  
(1) Queden exclosos de mesurament d'emissió de partícules i SO2 els focus d'emissió directa de turbines i motors de cogeneració que usen gas natural com a combustible.  
\* \* \* \* \* \* \* \* \* \* \* \* \* \* \* \* \* \* \*   
  
 (1) Quedan excluidos de medición de emisión de partículas y SO2 los focos de emisión directa de turbinas y motores de cogeneración que usen gas natural como combustible.Les condicions de treball (temperatura i concentració de HCl) dels banys de decapatge/desgalvanització permeten prescindir a priori de l'agent de llavada (dissolució aquosa de sosa) en les torres de llavada instal·lades (focus 1 i 2). D'aquesta manera, el sistema d'aspiracions localitzades de gasos i posterior evacuació cap a les torres de llavada per al seu tractament abans de l'abocament a l'atmosfera no funcionarà com a sistema corrector, sinó que funcionarà com a simple conducte d'evacuació dels gasos emesos en els tancs. D'aquesta manera s'assegura que la concentració d'àcid clorhídric en l'ambient de treball serà inferior al límit d'exposició professional adoptat per l'Institut Nacional de Seguretat i Higiene en el Treball:  
- VLA-ED (Valor límit ambiental-exposició diària): 5 ppm o 7,6 mg/Nm³  
- VLA-EC (Valor límit ambiental-exposició de curta durada): 10 ppm o 15 mg/Nm³  
En tot cas, en els focus 1 i 2 haurà de verificar-se que s'estan emetent concentracions sempre per davall del límit de 10 mg/Nm³. S'ha comprovat que aquest límit d'emissió es compleix quan els banys de desgalvanització i decapatge presenten concentracions d'àcid clorhídric inferiors a 150 g/l. Si per una variació en les matèries primeres per a galvanitzar (material negre) és necessari augmentar la concentració d'àcid clorhídric en els banys de desgalvanització o decapatge, es posaran en funcionament les torres de llavada com a sistema corrector, per a assegurar el compliment dels límits d'emissió establits. En tot cas, haurà de comunicar-se amb la suficient antelació aquesta variació de les condicions de treball a la Direcció General per al Canvi Climàtic.  
1.2. Control de l'emissió de contaminants per focus canalitzats  
1.2.1. Sistemes de depuració  
Hauran de disposar de sistemes correctors de depuració almenys els focus que evacuen corrents de gasos provinents de les etapes de decapatge/desgalvanització i galvanització.  
El funcionament correcte d'aquests sistemes correctors s'ha d'assegurar mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració en l'agent de llavada o qualsevol altre degudament justificat. La representativitat i el calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
Tot això, atenent a les consideracions efectuades en el punt 1.1 respecte dels focus 1 i 2 corresponents a torres de llavada.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la d'aquest focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Els mesuraments s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 15%.  
2. Soroll  
Juntament amb la documentació presentada en la sol·licitud s'aporta un estudi acústic en què es determina la necessitat executar mesures correctores sobre alguns dels focus de soroll (silenciadors, apantallaments, encapsulacions).  
En tot cas, s'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
  
En un termini inferior a tres mesos després de la resolució de l'autorització ambiental integrada han d'estar executades les mesures correctores proposades en l'estudi acústic, i disposades per a dur a terme una auditoria acústica que corrobore l'efectivitat d'aquestes.  
Posteriorment i almenys cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular haurà de disposar del llibre de control que estarà constituït pels certificats dels resultats obtinguts de les auditories acústiques i dels informes complets d'aquestes.  
3. Abocaments  
La documentació justifica l'absència d'abocament directe d'aigües residuals a domini públic hidràulic.  
Hi ha tres punts (V1, V2 i V3) de connexió amb el clavegueram municipal que tenen autorització de l'Ajuntament de Cheste. Es disposa del certificat de l'Ajuntament de Cheste acreditatiu de l'autorització definitiva d'abocament d'aigües residuals. S'han de complir els límits per a l'abocament establits en l'ordenança municipal d'aplicació.  
Pel que fa a abocaments indirectes, juntament amb la sol·licitud d'inici de l'activitat s'ha de presentar el certificat d'impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals.  
3.1. Aigües residuals industrials  
Es du a terme el desenduriment de l'aigua de xarxa, per a la qual cosa se sotmet a un tractament per osmosi.  
El procés de galvanització en calent requereix aigua bàsicament en les etapes de neteja i preparació de les superfícies que s'han de galvanitzar [desgreixatges, decapatges (amb les seues respectives llavades) i mordentacions], i en les etapes de refredament de peces.  
Es reutilitza l'aigua de les llavades en contracorrent, és a dir, en la reposició de les pèrdues de les etapes prèvies a les llavades (desgreixatge o decapatge).  
Una vegada esgotats, els banys de desgreixatge, decapatge/desgalvanització i passivació es gestionen com a residu perillós, excepte en el cas del bany de mordentatge, per al qual es disposa d'un sistema de regeneració, amb l'objectiu de separar el ferro amb què es va saturant, i s'obtenen fangs d'hidròxid fèrric que es gestionen com a residu.  
Amb aquests sistemes es redueixen els abocaments. No és possible el funcionament en abocament zero ja que es genera més aigua de la que es pot reutilitzar. Així, l'abocament d'aigua residual d'industrial té l'origen en l'aigua de refredament, la purga del circuit de refrigeració de la cogeneració i el rebuig de l'osmosi.  
3.2. Aigües sanitàries  
Les aigües residuals sanitàries procedents dels lavabos i vestuaris de la instal·lació es condueixen sense tractament fins al clavegueram municipal.  
3.3. Aigües pluvials  
Les aigües pluvials de la instal·lació es condueixen fins al clavegueram municipal. S'adoptarà una solució tècnica (arqueta separadora de greixos, olis i sòlids en suspensió o, alternativament, zona d'em  
magatzemament de matèria primera (acer brut) sota coberta lleugera), que evite l'abocament al clavegueram de pluvials de vessament contaminats. Si s'escau, el drenatge de les cubetes d'emmagatzemament de productes químics exteriors hauran de disposar d'un sistema de vàlvules que permeta retenir abocaments accidentals i evacuar aigua pluvial neta. Aquest sistema romandrà habitualment tancat, i s'ha d'inspeccionar el seu contingut abans del seu drenatge cap a la xarxa de clavegueram.  
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que amb posterioritat es puguen demanar al titular de l'activitat informes complementaris o periòdics més detallats, tal com preveuen els articles 3.3 i 3.4 de l'esmentat reial decret.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la capacitat de galvanització del centre productiu detallat en l'annex I siga de l'ordre de 46.000 t/any de metall brut.  
\* \* \* \* \* \* \* \* \* \* \* \* \* \* \* \* \*  
  
L'esmentat centre productiu està inscrit en el Registre de Productors de Residus Tòxics i Perillosos de la Comunitat Valenciana conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
Així mateix, es projecta generar els següents residus no perillosos:  
  
Els residus s'entregaran a gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a gestor autoritzat transcorregut aqueix període. Aquest emmagatzemament temporal de residus perillosos s'ha de realitzar segregat per tipus de residu, estar convenientment senyalitzat i en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquesta finalitat. L'absorbent una vegada contaminat es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Juntament amb la documentació s'ha de presentar el pla de prevenció i reducció de residus. Després de la data d'obtenció de l'autorització ambiental integrada, i cada quatre anys, s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
Així mateix ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord al model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que poden afectar el medi ambient  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat on juntament amb les dades d'identificació haurà de figurar la informació següent:  
- Causes de l'incident.  
- Hora en què es va produir i duració d'aquest.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta l'activitat haurà de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14340:1996.  
Així mateix, quan es determine el cessament d'alguna de les unitats, es procedirà al desmantellament, segellament i clausura de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de tenir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desplegament l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i les autoritzacions ambientals integrades.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Amb caràcter previ a la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de la necessitat obtenció de les llicències d'obres que siguen necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar en la Direcció General per al Canvi Climàtic la sol·licitud d'autorització d'inici, la qual ha d'anar acompanyada de la documentació següent:  
- Certificat visat del tècnic director de l'execució del projecte on s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el registre d'aquestes, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de febrer de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
Galvanizadora Valenciana, SA (Galesa) disposa d'unes instal·lacions per al recobriment d'acer, mitjançant immersió en zinc fos (galvanització en calent), al polígon industrial Castilla, c/ Vial número 2, del terme municipal de Cheste (València).  
La galvanització és el procés per a recobrir ferro o acer amb zinc, i augmentar la resistència d'aquests metalls a la corrosió.  
Es disposa de dues línies, una per a peces grans i una altra per a xicotetes. Entre ambdues línies sumen una capacitat de galvanització de l'ordre de 46.000 t/any de metall brut.  
Esquemàticament, el procés que es du a terme consisteix en:  
- Recepció de matèria primera.  
- Preparació de la superfície que s'ha de galvanitzar.  
- Desgreixatge.  
- Decapatge/desgalvanització.  
- Mordentatge.  
- Assecatge.  
- Galvanització en calent.  
- Refredament.  
- Passivació (opcional).  
- Inspecció i expedició.  
Paral·lelament i en combinació amb el procés de galvanització en calent es du a terme el procés de producció d'electricitat en cogeneració mitjançant un motor de gas natural, recuperant la calor dels gasos de fuga en l'escalfament de les basses de desgreixatge i mordentatge, i per a l'assecatge previ a la galvanització.  
El procés industrial s'inicia amb el pretractament de les superfícies del metall que s'han de galvanitzar, per a eliminar la capa de greix anticorrosió (desgreixatge), òxids (decapatge) i afinament de la superfície eliminant les últimes impureses (mordentatge).  
Després de l'assecatge, les peces s'introdueixen en el bany de zinc fos, on es verifica una reacció quimicometal·lúrgica a través de la qual es creen diverses capes d'aliatge ferro-zinc i una última de zinc pur.  
El procés de galvanització en calent requereix aigua bàsicament en les etapes de neteja i preparació de les superfícies que s'han de galvanitzar [desgreixatges, decapatges (amb les seues respectives llavades) i mordentatges], i en les etapes de refredament de peces.  
Es reutilitza l'aigua de les llavades en contracorrent, és a dir, en la reposició de les pèrdues de les etapes prèvies a les llavades (desgreixatge o decapatge).  
Una vegada esgotats, els banys de desgreixatge, decapatge/desgalvanització i passivació es gestionen com a residu perillós, excepte en el cas del bany de mordentatge, per al qual es disposa d'un sistema de regeneració, amb l'objectiu de separar el ferro amb què es va saturant, del qual s'obtenen fangs d'hidròxid fèrric que es gestionen com a residu.  
Amb aquests sistemes es redueixen els abocaments. No és possible el funcionament en abocament zero perquè es genera més aigua de la que es pot reutilitzar. Així, l'abocament d'aigua residual d'industrials té l'origen en l'aigua de refredament, la purga del circuit de refrigeració de la cogeneració i el rebuig de l'osmosi.  
Així mateix, es du a terme l'abocament de les aigües residuals sanitàries i de les pluvials de cobertes i vessament al clavegueram municipal.  
Per al control d'emissions atmosfèriques procedents de les etapes de decapatge/desgalvanització i galvanització, es disposa de torres de llavada en el primer cas i filtres de mànegues en el segon.  
Els residus perillosos s'emmagatzemen en depòsits verticals (clorhídric esgotat) o en un lloc amb coberta fins a la recollida per gestor autoritzat.